als_Latn dik_Latn sag_Latn
Kryetari i Rusisë Vladimir Putin është duke marrë pagë për 10% më të vogël, pasi që ekonomia e vendit të tij është në recesion të thellë.
Por, sa e ka pagën ai, krahasuar me liderët e tjerë botërorë?
Më poshtë po paraqesim sa i kanë pagat kryeministrat dhe kryetarët e ekonomive të mëdha e të zhvilluara. Sipas të dhënave të fundit zyrtare, të shndërruara në dollarë amerikanë sipas kursit aktual.
Presidenti Obama kryeson me pagën vjetore prej $400,000. Paga presidenciale është dyfishuar qëkur George W. Bush u bë president në vitin 2001.
Përveç kësaj, Obama merr për shpenzime shumën prej $50,000, të liruar nga taksat.
Paga e Merkelit si kancelare e Gjermanisë është 216,000 euro në vit ($234,383). Kancelari dhe ministrat kanë rritje page prej 2.2% që nga fillimi i marsit, në harmoni me dokumentet e qeverisë.
Kryeministri britanik fiton £142,500 ($214,782) në vit. Kjo përfshin edhe pagën si anëtar i parlamentit, e cila është £67,060.
Kryetari i Francës do të rangohej shumë më lart në këtë listë, sikur të mos i ishte zvogëluar paga për 30% kur e ka marrë detyrën në vitin 2012.
Pa shkurtim, kryteari francez Hollande do të kishte fituar 255,600 euro në vit ($274,522), menjëherë pas Obamas. Tash ai i merr $194,251.
I ballafaquar me krizën më të keqe ekonomike të vendit të tij, Putini ka thënë javën e kaluar se po e shkurton pagën për 10%. Ai tash merr rreth 8.2 milionë rubla në vit ($136,000) si kryetar i Rusisë.
Paga e kryeministrit indian është vetëm 1,900,000 rupi në vit, që i bie pak më pak se $30,000. Së paku kështu është përgjigjur ai zyrtarisht në pyetjen e mediave lokale.
Ai është përgjegjës për ekonominë e dytë më të madhe në botë, por paga e kryetarit kinez Xi Jinping’s salary është vetëm $22,000. Dhe atë pas rritjes së pagës për 60% këtij viti. (d) /KI/
Burimi: CNNMoney (London) March 10, 2015
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn